b"\n_START_ARTICLE_\nMirovni sporazum med Egiptom in Izraelom\n_START_PARAGRAPH_\nMirovni sporazum med Egiptom in Izraelom (arabsko: \xd9\x85\xd8\xb9\xd8\xa7\xd9\x87\xd8\xaf\xd8\xa9 \xd8\xa7\xd9\x84\xd8\xb3\xd9\x84\xd8\xa7\xd9\x85 \xd8\xa7\xd9\x84\xd9\x85\xd8\xb5\xd8\xb1\xd9\x8a\xd8\xa9 \xd8\xa7\xd9\x84\xd8\xa5\xd8\xb3\xd8\xb1\xd8\xa7\xd8\xa6\xd9\x8a\xd9\x84\xd9\x8a\xd8\xa9; transliteracija: Mu'ahadat as-Salam al-Masriyah al-Isra'yliyah) (hebrejsko: \xd7\x94\xd7\xa1\xd7\x9b\xd7\x9d \xd7\xa9\xd7\x9c\xd7\x95\xd7\x9d \xd7\x99\xd7\xa9\xd7\xa8\xd7\x90\xd7\x9c-\xd7\x9e\xd7\xa6\xd7\xa8\xd7\x99\xd7\x9d; transliteracija: Heskem Shalom Yisrael-Mitzraim) je bil podpisan v Washingtonu, ZDA, 26. marca 1979, kot posledica sporazumov iz Camp Davida leta 1978._NEWLINE_Glavne to\xc4\x8dke sporazuma so bile medsebojno priznanje obeh dr\xc5\xbeav, prenehanje sovra\xc5\xbenosti, ki so trajale od leta 1948 in umik izraelskih enot s Sinajskega polotoka, ki ga je Izrael zavzel leta 1967. Sporazum je vseboval tudi prost prehod za izraelske ladje preko Sue\xc5\xa1kega prekopa ter priznanje Tiranskega preliva ter Akabskega zaliva kot mednarodnih vodnih poti."